Rossiyaning Kirov shahrida Lada Kalina mashinasi evakuatorda olib ketilayotganda yo‘l chetidagi Jaguar’ni pachoqladi, deb xabar bermoqda "Devyatka.ru" portali. Bu voqea 10 fevralda kunduzi shahardagi chorrahalardan birida yuz berdi. Dastlabki ma’lumotlarga ko‘ra, Jaguar yo‘li chetida turgan bo‘lgan, evakuator uning yonidan o‘tib ketayotganda Lada Kalina birdan evakuatordan siljib, yo‘lga yon boshlab ag‘darilib tushgan va qimmatbahor mashinaga tegib, uni pachoqlagan. Avariya evakuator haydovchisi tashilayotgan avtomobilni yaxshilab qotirmagani sababli yuz bergan bo‘lishi mumkin. Yo‘l-transport hodisasida hech kim jabrlanmagan. Politsiya voqea tafsilotlarini aniqlashtirmoqda.